Diari Oficial de la Generalitat Valenciana


Sumari del DOGV 4167, del 14-01-2002 (2002/262)

Informació pública del programa d'actuació integrada de la unitat d'execució «A» del Pla General d'Ordenació Urbana de Castelló.
--------------------------------------------------------------------------------------------------------------------------------

### Dades del document

Número de DOGV
:   4167

Data del DOGV
:   14-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/262


Organisme emissor
:   Promociones Inmobiliarias Magna, SA

Tipus de document
:   Anunci

Informació pública del programa d'actuació integrada de la unitat d'execució «A» del Pla General d'Ordenació Urbana de Castelló. [2002/X262]
  
Promociones Inmobiliarias Magna, SA, de conformitat amb els articles 52, 46, 48 i concordants de la Llei de la Generalitat Valenciana, reguladora de l'Activitat Urbanística (LRAU), anuncia l'exposició pública del programa d'actuació integrada de la unitat d'execució ?A- del PGOU de Castelló de la Plana, unitat delimitada pel pla de reforma interior presentat simultàniament amb el referit programa, així com l'exposició del propi pla de reforma interior indicat, i de l'estudi de detall que té per finalitat concretar l'edificabilitat de la parcel·la neta inclosa en l'àmbit territorial de la unitat d'execució (la referida unitat d'execució està situada a l'est del camí Pi Gros, i la qualificació dels terrenys és sòl urbà d'ús industrial).
  
Les persones interessades, propietàries de terrenys o afectades pels esmentats instruments d'ordenació, gestió i/o execució del planejament, tenen dret en el termini de vint dies hàbils des de la publicació d'aquest anunci en el Diari Oficial de la Generalitat Valenciana, d'obtenir còpia de l'acta notarial en què s'ha protocol·litzat el programa d'actuació integrada, el pla de reforma interior i l'estudi de detall, o sol·licitar-ne l'exhibició, acta formalitzada per Promociones Inmobiliarias Magna, SA, davant el notari de Castelló de la Plana senyor Joaquín Serrano Yuste, el dia 18 de setembre de 2001, amb número de protocol 4.940 i despatx professional a la plaça de Santa Clara núm. 14 de Castelló de la Plana. Alhora, les referides persones tenen la prerrogativa, en el termini adés indicat de vint dies, de consultar a l'Ajuntament de Castelló de la Plana les actuacions generades pel programa d'actuació integrada presentat, per l'estudi de detall i pel pla de reforma interior, i de dipositar-hi, per a la seua incorporació al procés de selecció, alternatives tècniques en el cas del programa d'actuació integrada, i també es podran limitar de formular al·legacions a qualssevol dels instruments indicats. Poden, dins dels cinc dies hàbils següents a l'acabament del termini anterior, presentar propostes juridicoeconòmiques per executar qualsevol alternativa tècnica referida al programa d'actuació integrada.
  
Per als titulars cadastrals de terrenys inclosos en l'àmbit territorial de la unitat d'execució ?A- (sòl urbà industrial situat a l'est del camí Pi Gros de Castelló de la Plana), l'actual adreça dels quals és desconeguda o, intentada la notificació de l'avís que regula l'article 46 de la LRAU, no s'haja pogut practicar, el present anunci serveix de comunicació del referit avís a l'empara de l'article 59.4 de la Llei de Règim Jurídic de les Administracions Públiques i del Procediment Administratiu Comú (Llei 30/1992, de 26 de novembre, modificada per la Llei 4/1999).